OpenLLM-France/wikimedia huggingface dataset:
# Roger Holeindre

Roger Holeindre, ganet d'an 21 a viz Meurzh 1929 e Corrano (Korsika) hag aet da Anaon d'an 30 a viz Genver 2020 e Vaucresson (Hauts-de-Seine), a oa ur soudard, kazetenner ha politikour gall.
Micherour er vetalurgiezh, isofiser a-youl-vat e voe e-kerzh brezelioù Indez-Sina hag Aljeria. Enoret e vo alies evit e obererezh. Harper d'an Impalaeriezh c'hall, kemer a reas perzh en OAS, toullbac'het e voe meur a vloaz. Goude an toull-bac'h e teuas da vezañ kazetenner ha skrivagner.
E 1972, goude bezañ bet krouet meur a aozadur eus an tu-dehoù pellañ, kemer a reas perzh e savidigezh ar Front national ha bet eo besprezidant ar strollad e-pad ul lajadig amzer. Kannad e voe evit ar Seine-Saint-Denis eus 1986 betek 1988 ha kuzulier rannvro e voe ivez evit an Île-de-France etre 1992 ha 2010. Kamalad Jean-Marie Le Pen met enebet eo daonet d'ar verc'h Marine hag a glask sioulaat skeudenn ar strollad. Kuitaat a ra an FN e 2011 evit mont er strollad Parti de la France. Bez e voe prezidant enor ar strollad eus 2016 betek e varv.
# Roger Legris

Jean Roger Legris, bet ganet d'an 3 a viz Gouere 1898 e Malakoff (Hauts-de-Seine a-vremañ, Bro-C'hall) hag aet da Anaon d'an 22 a viz Mae 1981 e Le Kremlin-Bicêtre (Val-de-Marne, Bro-C'hall), a oa un aktour (c'hoariva ha sinema) gall.

## E filmoù er sinema

* 1933 : Dans les rues, sevenet gant Victor Trivas,
* 1940 : Bécassine gant Pierre Caron,
* 1970 : L'Étalon gant Jean-Pierre Mocky.

## Liamm diavaez

* Roger Legris war Internet Movie Database
# Roger Miller

Roger Miller :
| Roger Miller e 1975 ||
| Anv badez | Roger Dean Miller |
| Lesanvioù | The Wild Child |
| Deiziad ganedigezh | 2 a viz Genver 1936 |
| Aet da anaon | 25 a viz Here 1992 (56 vloaz) Los Angeles, California, Stadoù-Unanet |
| Lec'h ganedigezh | Fort Worth, Texas, Stadoù-Unanet |
| Bro | Stadoù-Unanet |
| Micherioù | Kaner Skrivagner kanaouennoù |
| Doare sonerezh | Country |
| Bloavezhioù arz | 1957-1992 |
| Lec'hienn internet | www.rogermiller.com |
| kemmañ |
Roger Miller ganet d'an 2 a viz Genver 1936 hag aet da anaon d'ar 25 a viz Here 1992 a oa ur c'haner country stadunanat. Brudet eo bet gant ar c'hanaouennoù "King of the Road", "Dang Me" hag "England Swings", war-dro 1965. Darn eus e ganaouennoù zo bet lakaet e galleg, evel Old Toy Trains gant Graeme Allwright,a zo bet lakaet e brezhoneg ivez.

## Buhez Roger Miller

Dimezet ez eo bet gant Mary Arnold (14 a viz Gouhere 1978 - 25 a viz Here 1992)

#### Marv

Roger Miller a zo aet da anaon d'ar 25 a viz Here 1992 e Los Angeles, gant krign-bev ar gouzoug, d'an oad a 56 vloaz nebeut amzer goude ma oa bet kavet un torzhell dres dindan e gordenn-vouezh.
Holl wirioù e oberennoù a zo e dalc'h e wreg Mary Arnold. 7 bugel en doa bet ha 7 bugel-bihan.

## Komzioù brudet

* "The human mind is a wonderful thing, it starts working from before you're born and doesn't stop till you sit down to write a song." (Brezhoneg: "Spered an Den a zo estlammus, kregiñ a ra gant labourat a-raok ma vefer ganet ha ne baouez ket betek ma azezfec'h evit skrivañ ur ganaouenn")
* "If I had my life to live over...I wouldn't have time."

## Notennoù ha daveennoù

* ↑ Roger Miller war lec'hienn Manythingd.org.
* ↑ Roger Miller war lec'hienn IMDB.
* ↑ New York Times 27/10/1992: Roger Miller, Quirky Country Singer and Songwriter, Is Dead at 56.
# Rikardis Katarina

Rikardis Katarina, pe Richardis Catharina (1370/1372-1400), a oa ur briñsez svedat, eus Mecklenburg e gwirionez, merc'h da Alberzh Sveden, roue Sveden, ha d'e bried Richardis, rouanez Sveden.
Dimeziñ a reas e Praha e 1388 da Johan Bohemia (1370-1396), margrav Moravia ha dug Görlitz (Lusatia), a oa mab da Karl IV an Impalaeriezh Santel. Er bloaz goude e voe diroueet he zad.
Goude eizh vloaz a briedelezh e varvas he fried e 1396, d'an oad a 26 vloaz. Pevar bloaz goude he fried e varvas an intañvez yaouank.
Ur verc'h o doa, Elisabet Iañ Luxemburg

## Levrlennadur

Christer Engstrand, Sverige och dess regenter under 1000 år.

## Dave ha notennoù

* ↑ Genealogisk_lista_över_svenska_kungligheter
# Riley Evans

Riley Evans e oa anv aktourez Brittney Ellebracht, un aktourez pornografek stadunanat ganet d'an 3 a viz Even 1986 Zephyrhills, Florida ha marvet diwar ur c'hrign-bev eus ar vronn d'an 28 a viz Meurzh 2019. Oadet he oa a 32 vloaz pa varvas.
# Rillo

Rillo zo ur gumun eus proviñs Teruel, en Aragon, e Spagn. An niver annezidi zo 97 (2023).
# Rik Van Looy

Rik Van Looy (Henri Van Looy en ti-kêr), ganet d'an 20 a viz Kerzu 1933 e Grobbendonk, a zo ur reder marc'h-houarn belgiat (Flandrezad) a-vicher etre 1953 ha 1970.

## Liammoù diavaez

a vo kavet e Wikimedia Commons.
# Rima San Giuseppe

Rima San Giuseppe a oa ur gumun en Italia, e proviñs Vercelli, e rannvro Piemonte.
Kendeuzet e oa bet gant Rimasco d'ar 1añ a viz Genver 2018 d'ober ur gumun nevez : Alto Sermenza.

## Daveoù

* ↑ (it) Rima e Rimasco, sì alla fusione: nasce il Comune Alto Sermenza , "La Stampa" 11 Mezheven 2017
# Rimadellou brezonek

Rimadellou brezonek zo ul levr kontadennoù gant Glaoda ar Prad a oa bet embannet e 1911 gant Ti moulerez Sant-Gwilherm e Sant-Brieg.
Awenet int gant spered kristen ar mare.

## Levrlennadur

* Sellet er Wikimammenn : Rimadellou brezonek.
# Rik Van Steenbergen

Rik Van Steenbergen (Arendonk, 9 a viz Gwengolo 1924 – Antwerpen, 15 a viz Mae 2003) a oa ur marc'hhouarner belgiat, kampion ar bed.
# Riksdag

Ar Riksdag (anvet en un doare ofisiel e svedeg: Sveriges Riksdag) eo parlamant Sveden. N'eus nemet ur gambr ouzh e ober, enni 349 c'hannad (anvet e svedeg riksdagsledamöter), dilennet evit pevar bloaz.
Emañ ar Riksdag war enezennig Helgeandsholmen, e-kreiz Stockholm.
Dont a ra an anv Riksdag eus an droienn riksens ständer (pe "rikets ständer", "stadoù ar rouantelezh"), a ra meneg eus ar "stadoù" a veze bodet enno dileuridi an tri urzh a oa e kevredigezh Sveden gwechall (noblañs, kloer hag ar re all). Kar eo ar ger Riksdag d'an anv alamanek Reichstag (implijet evit meur a barlamant alaman betek 1945).
Setu amañ ar strolladoù politikel o deus kannaded er Riksdag, abaoe votadeg miz Gwengolo 2014 :
| Strolladoù | Renerien | Sezioù | Mouezhioù |
| Socialdemokratiska Arbetarepartiet | Stefan Löfven | 113 | 31,2% |
| Moderata Samlingspartiet | Fredrik Reinfeldt | 84 | 23,2% |
| Sverigedemokraterna | Jimmie Åkesson | 49 | 12,9% |
| Miljöpartiet de Gröna | Gustav Fridolin hag Åsa Romson | 25 | 6,8% |
| Centerpartiet | Annie Lööf | 22 | 6,1% |
| Vänsterpartiet | Jonas Sjöstedt | 21 | 5,7% |
| Folkpartiet Liberalerna | Jan Björklund | 19 | 5,4% |
| Kristdemokraterna | Göran Hägglund | 16 | 4,6% |
| En holl | En holl | 349 | 96% |
# Rimadell

Ur rimadell zo ur seurt kanaouenn-bobl eeunik a vez kanet d'ar vugale. A-bouez eo ar sonioù hag al lusk.
En deskadurezh eo a-bouez ar rimadelloù evel poelladennoù eñvor, distagañ, ha yezhadur zoken.

## En alamaneg

Kinderreim a vez graet eus rimadell.

## E brezhoneg
### Rimadelloù brezhonek

    -Bisig bihan, pelec'h oc'h bet?
    -E Run ar Gow o klask ma boued
    -Ha petra hoc'h eus bet?
    -Un taol sklisenn war ma beg.
    Hei do! marc'h al Lae
    da gistina da Gorlae
    da glask kig ha bara mat
    da Fañchig vihan zo paotr mat
* Gwelout C'hwec'h Merc'h Gwerc'h.

## En italianeg

Ur "filastrocca" a vez laret eus ur rimadell italianek. Gianni Rodari en deus savet un toullad re nevez.
* Piove, piove, zo ur rimadell dezhi seizh doare ha seizh-ugent.

## E saozneg

* As I Was Going to St Ives
* Twinkle Twinkle Little Star, zo ul luskellerez, lakaet da rimadell a-wechoù, pa ne vez kanet nemet al linennoù kentañ.

## E kembraeg

Hwiangerdd eo ar ger kembraek. Setu ar re vrudetañ:
* Gee, geffyl bach, rimadell gozh, a oa bet lakaet war un ton blues gant Dafydd Iwan
* Dau gi bach, bet lakaet e brezhoneg ha kanet gant Loeiz Roparz, a zo meur a don dezhi.
* Mi welais jac-y-do

## Perzhioù mat ar rimadelloù e diorren ar vugale

* Deskiñ gerioù
* Deskiñ o distagañ
* Embreger an eñvor
* Kustumiñ da gompren
* Dihuniñ ar c'hoant da ganañ, ha da seniñ
* Reiñ plijadur o klevout barzhoniezh
* Reiñ al lusk da santout.

## Un toullad rimadelloù brudet

* Ambarabà ciccì coccò
* Anghingò
* Eeny, meeny, miny, moe
* Cavallino arrì arrò
* La storia di Paperotto
* Trenta dì conta novembre
* Solomon Grundy
* Fasi Lunari
* Piove, piove
* Girotondo

## Levrlennadur

* Rimadellou brezonek, gant Glaoda ar Prad, 1911.
* Eluned Bebb, Hwiangerddi'r Wlad (Llyfrau'r Dryw, 1941. Dastumad kembraek.
* Rimadelloù hag unangomzoù, Skol niv. 5, C'hwevrer, 1957

## Liammoù diavaez

* Rimadelloù italianek : http://www.canzonieredelprogno.it/attività/nostra%20ricerca/filastrocche.htm
* Rimadelloù italianek kanet : https://www.youtube.com/watch?v=lQpV5PuuJS8&list=PLDD60BDAEBABEECB9
# Rijksweg 50

Ar Gourhent Rijksweg 50 eo an hent pennañ o liammañ Emmeloord ouzh Eindhoven en Izelvroioù. Ar gourhent-se a dremen dre gêrioù Eindhoven, 's-Hertogenbosch, Oss, Nijmegen, Arnhem, Apeldoorn ha Zwolle.

## Eil Brezel-bed

E-pad an Eil Brezel-bed e veze graet Gourhent 69 anezhi. Aboe 1969 ez eo bet adanvet N69, bremañ e vez graet gant an anv-se etre harzoù proviñs an Noord-Brabant hag an hent-tizh E34. Ar gourhent a oa hollbouezus evit an nerzhioù kevredet e-pad an Oberiadur-brezel Market Garden. Bez e oa an hent-bras nemetañ a c'helle bezañ implijet evit kas da benn an oberiadur. Goude an emgannoù taer-feuls etre an nerzhioù harzlammerien ha douar kevredet hag an nerzhioù alaman e voe graet "Hell's Highway" anezhi.
# Pêr Iañ

Pêr Gentañ, skrivet Pêr Iañ peurvuiañ, zo bet anv meur a roue pe briñs en Europa, hag en Amerika zoken.

## Impalaerien

* Pêr Iañ Romania, impalaer Romania, 1216–1217
* Pêr Iañ Rusia, tsar hag impalaer kement Rusia zo, 1682–1725
* Pêr Iañ Brazil impalaer Brazil, 1822–1831, a oa ivez Pêr IV roue Portugal

## Rouaned

* Pêr Iañ Bulgaria, tsar Bulgaria, 927-969.
* Pêr Iañ Hungaria roue Hungaria, 1038–1041 ha 1044–1046.
* Pêr Iañ Aragon roue Aragon, 1094–1104.
* Pêr III Aragon roue Sikilia, 1282–1285.
* Pêr Iañ Kastilha roue Kastilha ha León, 1350–1369.
* Pêr Iañ Portugal roue Portugal hag Algarve, 1357–1367.
* Pêr Iañ Serbia roue Serbia, 1903–1921.

## Priñsed, duged, konted

* Pêr Iañ Savoa kont Savoa, 1048-1078
* Pêr Iañ, dug Breizh, 1213–1237
* Pêr Iañ Bourbon, 1342–1356
* Pêr Iañ Montenegro priñs-eskob Montenegro, 1782–1830
* Pêr Iañ Oldenbourg, dug Oldenbourg eus 1823 da 1829

## Eskibien

* Pêr Iañ, eskob Uzes (1357-1365)
* Pêr Iañ, eskob Bazas (1360)
# Pêr Loquet

Pêr Loquet (Pierre Loquet, e galleg) zo un emsaver breizhat, bet ganet d'an 9 a viz Genver 1930 e Gwenrann (Liger-Atlantel).
Ur rezistant eo bet adalek an oad a 14 vloaz.
E Liger-Atlantel ez eo brudet Pêr Loquet evel rener Fest al Levrioù e Breizh, krouet gantañ e 2003, hag a vez dalc'het bep bloaz e Gwenrann.
Krouet en doa ivez Kelc'h keltiek Bro Gwen Rann e 1969.
Pêr Loquet a zo bet prezidant Skoazell Vreizh.
E penn Gourenez emañ, ur gevredigezh he deus savet liammoù keneilded etre kevredigezhioù hag a ra war-dro sevenadur Breizh e korn-bro Gwenrann.
# Pêr IV

Pêr IV zo bet anv meur a zen anavezet en istor.

## Rouaned

* Pêr IV, pe Pedro IV Aragon, roue Aragon eus 1336 betek 1387
* Pêr IV, pe Pedro IV Portugal, roue Portugal en 1826 hag impalaer Brazil adal 1822 betek 1831 evel Pedro Iañ Brazil.

## Priñsed, duged, konted

* Pêr IV Brazil, abaoe 1940, eo an anv roet gant an dud eus kostezenn an impalaeriezh e Brazil, pa savont a du gant ar skourr henañ, d'ar priñs Pierre Gaston du Brésil (ganet en 1913), gourvab d'an impalaer Pedro II Brazil.

## Tud a iliz

* Pêr IV a veze graet eus an den a zeuas da vout eskob Usès en 1427.

## Pennadoù kar

* Pêr III
* Pêr
# Pêr Iañ (Breizh)

Pêr, lesanvet Brizhkloareg, (1191 - 1250) a oa Dug Breizh e-pad 25 bloaz, eus 1213 betek 1237, jure uxoris, ha kont Richmond hag aotrou Machecoul.

## Istor

Ganet e oa war-dro 1187 e Dourdan. Mab e oa da Robert II, kont Dreux, ha kenderv d'ar roue gall Fulup II an Aogust.
Goude marv Arzhur Iañ eo e c'hoar Alis Breizh an hini a oa pennhêrez an dugelezh. Alis a oa bet prometet he dorn d'un aotrou breizhat (ne oa nemet 3 bloaz!), met Fulup a zimezas anezhi da Bêr Dreux, evit startaat al liammoù etre Breizh ha Bro-C'hall.
Stourmet en deus Pêr Iañ gant Fulup hag e vab Loeiz a-enep Yann Dizouar hag Herri III a Vro-Saoz, met goude marv Loeiz en em savas a-enep Gwenn Kastilha, rouanez Bro-C'hall.
N'eo ket bet dug Breizh gwech ebet, met rejant hepken, ur seurt "lezdug" eta. Ren a reas Breizh en anv e wreg, betek marv homañ e 1212, ha goude-se en anv e vab Yann, pa oa dindan oad. Pa dizhas hemañ e 20 vloaz e 1237 e lezas an dugelezh en e emell, hervez ar reizh. Betek fin e vuhez e vevas evel ur marc'heg baleant. Mont a reas d'an Douar Santel, stourmet en deus a-enep ar Saozon hag an Arabed.
Mervel a reas pa oa o tistreiñ diouzh ar Groaziadeg diwezhañ, e 1250.
| En e raok : Alis Breizh | Lezdug Breizh 1213 – 1237 | War e lerc'h : Yann Iañ |
a vo kavet e Wikimedia Commons.

## Notennoù

* ↑ Pierre de Dreux pe Pierre Mauclerc e galleg
# Pêr Morvan

Ganet Pêr Morvan, anvet ivez Pierre Morvan, e Pempoull e 1953. Dibab a ra mont da labourat evit ar Post. Ezel oberiant eus an UDB eo abaoe 1978. E 1983 eo anvet kuzulier-kêr hag e 1989 adarre. Kentañ eilmaer eo deuet da vezañ e 1995. Abaoe 2001 hag ar cheñchamant muiañ-niver en ti-kêr ez eo kuzulier-kêr eus an tu enep. Lañset en deus Gouel ar c’hanaouennoù mor ha chomet eo prezidant ar gevredigezh. Dedennet eo Pêr Morvan gant sonerezh ar vro ha derc’hel a ra ar rubrikenn Selaouit e kelaouenn an UDB abaoe ar bloavezhioù 80.

## Mammennoù

* Pobl Vreizh, niv. 501, Here 2005
# Pêr II (Yougoslavia)

Pêr II Yougoslavia (Petar II, Петар II), bet ganet d'an 6 a viz Gwengolo 1923, marvet d'an 3 a viz Du 1970.
Roue diwezhañ Yougoslavia e oa adalek 1934 betek 1945.
# Pêr II Rusia

Pyotr II Alekseyevich (Ruseg : Пётр II Алексеевич) (23 a viz Here 1715 - 30 a viz Genver 1730) a voe impalaer Rusia etre 1727 ha 1730. Bezañ e oa mab-bihan nemetañ Pêr Iañ dre ma oa mab Alexei Petrovich ha Priñsez Charlotte.
| En e raok Katelin Iañ | Impalaeriezh Rusia 1727 – 1730 | War e lerc'h Anna |
# Pêr Iañ (Rusia)

Pyotr Alekseyevitch Romanov (e ruseg : Пётр I Алексеевич Романов Pyotr I Alekseyevitch Romanov), anvet ivez Pêr Gentañ pe Pêr ar C’hentañ, ha muioc'h c'hoazh Pêr ar Meur (Пётр Великий Pyotr Velikiy) a voe tsar e Rusia e dibenn ar XVII$^{vet}$ kantved ha deroù an XVIII$^{vet}$. Ren a reas adalek 1682 betek e varv, ha betek 1696 war un dro gant e vreur klañvidik, Ivan V.
Treiñ a reas ar vro war-du ar C'huzh-Heol, aloubiñ a reas broioù war-du ar c'hreisteiz, hag eus ur rouantelezh e reas un impalaeriezh, hag ur galloud a-bouez en Europa.

## E vuhez

Mab e oa d'an tsar Aleksey Mic'hailovich (Aleksey Iañ) hag e eil gwreg, Nataliya Kyrillovna Narychkina, ha ganet e oa bet e Moskov. E wreg kentañ Maria Miloslavskaya he devoa roet pemp mab hag eizh merc'h, met ne oa nemet daou vab (Feodor hag Ivan) a oa bev c'hoazh pa voe ganet Pêr. Mervel a eure Aleksey I$^{añ}$ e 1676 hag e vab henañ Feodor a gemeras ar galloud war e lerc'h.
C'hwec'h vloaz e renas Feodor III, ha mervel a reas divugel. Bec'h a savas neuze etre an tiegezhioù Narychkin ha Miloslavskiy. Ivan a oa da vezañ tsar, met klañv e veze dalc'hmat, ha diwezhat e spered. Se zo kaoz eo Pêr, ur bugel a 10 vloaz, a voe dibabet da impalaer gant an Douma (Boyar Douma), kuzul an noblañsed, hag e vamm da rejantez. Met Sofia Alekseyevna, ur verc'h da Alexey eus e bried kentañ, a gemeras penn un emsavadeg Streltsy (begenn rejimantoù Rusia).
| En he raok Fedor III | Impalaer Rusia 1682 - 1721 | War he lerc'h Katelin Iañ |
# Poviglio

Poviglio zo ur gumun en Italia, e proviñs Reggio Emilia ha rannvro Emilia-Romagna.
# Povedilla

Povedilla zo ur gumun e Spagn, e Proviñs Albacete, e Kumuniezh emren Kastilha-La Mancha.
# Povegliano

Povegliano zo ur gumun e proviñs Treviso e Veneto, en Italia.
# Povoletto

Povoletto zo ur gumun eus proviñs Udine, e Friuli-Venezia Giulia en Italia.
# Poveda de la Sierra

Poveda de la Sierra zo ur gumun e proviñs Guadalajara, en Kastilha-La Mancha.
# Poveda

Poveda zo ur gumun eus Spagn, e proviñs Ávila, en Kastilha ha León.
# Povegliano Veronese

Povegliano Veronese zo ur gumun en Italia, e proviñs Verona, e Veneto.
# Pove del Grappa

Pove del Grappa a zo ur gumun eus Italia, e Proviñs Vicenza, e rannvro Veneto.
# Powder Slut

Powder Slut (Yana Mesha ; Яна Меша), ganet d'an 2 C'hwevrer 1989, zo ur sonaozourez ukrainat eus Kiev, o chom en Italia.
Dimezet eo da Vincenzo Salvia abaoe 2015.

## Pladennoù pennañ

* 2017 : Dirty Lips
* 2018 : F1 Legends

## Liammoù diavaez

* https://fr-fr.facebook.com/POWDER.SLUT
* https://fr-fr.facebook.com/powderslutmusic
* https://rateyourmusic.com/artist/powder-slut
* (en) Atersadenn en abadenn Beyond Synth, rann 210
# Povilas Tautvaišas

Povilas Tautvaišas a zo bet ganet d’an 6 a viz Mae 1916 e Vilnius (Lituania) ha marvet e miz Du 1980.
Mestrc’hoarier echedoù lituanian eo ha keodedad eus SUA.

## Liammoù diavaez

* E c'hoari e Chess Games
# Ramphocaenus sticturus

Ramphocaenus sticturus :
| Spesad n'eo ket bet priziet (NE) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Polioptilidae |
| Genad : | Ramphocaenus |
| Anv skiantel ||
| Ramphocaenus sticturus Hellmayr, 1902 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ramphocaenus sticturus a zo ur spesad golvaneged bihan-bihan eus ar c'herentiad Polioptilidae.

## Annez hag isspesadoù

Ar spesad a gaver an daou isspesad anezhañ e takadoù 'zo eus Suamerika :
* Ramphocaenus sticturus obscurus, eus reter Perou da norzh Bolivia,
* R. s. sticturus, e su-kreiz Brazil.

## Rummatadur

Sellet e veze ouzh izili ar spesad evel isspesadoù eus Ramphocaenus melanurus — Ramphocaenus melanurus obscurus ha R. m. sticturus — kent.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Ramphocaenus sticturus.
# Ramphotrigon

Ramphotrigon :
| Ramphotrigon megacephalum, tresadenn (1841) gant Swainson. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Tyrannidae |
| Anv skiantel ||
| Ramphotrigon G.R.Gray, 1855 ||
| D'ar vevoniezh e tenn ar pennad-mañ. ||
Ramphotrigon a zo ur genad e rummatadur an evned, krouet e 1855 gant al loenoniour saoz George Robert Gray (1808-1872).

## Spesadoù hag an isspesadoù anezhe

Tri spesad golvaneged a ya d'ober ar genad :
* Ramphotrigon fuscicauda,
* Ramphotrigon megacephalum
** R. m. bolivianum, megacephalum, pectorale ha venezuelense,
* Ramphotrigon ruficauda.
O c'havout a reer e Suamerika, pevar (4) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Tyrannidae/Ramphotrigon (lennet e-barzh d'ar 16 a viz Mezheven 2018).
a vo kavet e Wikimedia Commons.
# Rampla Juniors Fútbol Club

Rampla Juniors Fútbol Club (pell anavezetoc'h evel Rampla Juniors pe Rampla) zo ur c'hleub mell-droad uruguayat bet krouet d'ar 7 a viz Genver 1914 e Montevideo.
Meur a lesanv a zo bet roet d'ar c'hleub a-hed e istor : Los friyis, Picapiedras, Rojiverdes.
Mont a reas da gampion Primera División de Uruguay e 1927 ha Segunda División Profesional de Uruguay e 1944, 1980, 1992.
C'hoari a ra e grogadoù en Estadio Olímpico de Montevideo e karter Villa del Cerro.

## C'hoarierien vrudet

Enrique Ballestrero, diwaller-pal skipailh broadel Uruguay a oa aet ar maout gantañ da-geñver Kib vell-droad ar bed 1930, a oa c'hoarier e Rampla d'an ampoent.
# Ramphocaenus

Ramphocaenus :
| Penn R. melanurus griseodorsalis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Polioptilidae |
| Anv skiantel ||
| Ramphocaenus Vieillot, 1819 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ramphocaenus a zo ur genad e rummatadur an evned, krouet e 1819 gant an evnoniour gall Louis Jean Pierre Vieillot (1748-1831).
Dont a ra e anv eus ar gerioù henc'hresianek ράμφος (pigos e brezhoneg) ha καινός (iskis e brezhoneg).

## Spesadoù hag isspesadoù

Daou spesad golvaneged a ya d'ober ar genad :
* Ramphocaenus melanurus
** R. m. albiventris, amazonum, ardeleo, austerus, badius, duidae, griseodorsalis, melanurus, pallidus, panamensis, rufiventris, sanctaemarthae ha trinitatis,
* Ramphocaenus sticturus
** R. s. obscurus ha sticturus.

## Annezva

O c'havout a reer e Kreizamerika, Mec'hiko ha Suamerika, pemzek (15) isspesad dezho en holl.

## Notennoù ha daveennoù

* ↑ (en) Roadennoù IOC World Bird List diwar-benn Polioptilidae/Ramphocaenus (lennet e-barzh d'an 13 a viz Mezheven 2022).
# Ramphomicron

Ramphomicron :
| Ramphomicron microrhynchus, (tresadenn). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Lesbiinae |
| Anv skiantel ||
| Ramphomicron Bonaparte, 1850 ||
| D'ar vevoniezh e tenn ar pennad-mañ. ||
Ramphomicron a zo ur genad e rummatadur an evned, krouet e 1850 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Daou spesad evned-kelien a ya d'ober ar genad :
* Ramphomicron dorsale,
* Ramphomicron microrhynchum
** R. m. albiventre, andicola, bolivianum ha microrhynchum.
O c'havout a reer e takadoù 'zo eus Suamerika, pevar (4) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Trochilidae/Ramphomicron (lennet e-barzh d'an 3 a viz Gwengolo 2018).
a vo kavet e Wikimedia Commons.
# Ramsayornis

Ramsayornis :
| Ramsayornis fasciatus, (en Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Meliphagidae |
| Anv skiantel ||
| Ramsayornis Mathews, 1912 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ramsayornis a zo ur genad e rummatadur an evned, krouet e 1912 gant an evnoniour amatour aostralian Gregory Mathews (1876-1949).

## Spesadoù

Daou spesad golvaneged a ya d'ober ar genad :
* Ramsayornis fasciatus,
* Ramsayornis modestus.
O c'havout a reer e takadoù 'zo eus Aostralia ha Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Meliphagidae/Ramsayornis (lennet e-barzh d'ar 25 a viz Meurzh 2022).
# Ramses II

| En e raok Seti I | Ramses II XIXvet tierniezh ~-1279 da -1213 | War e lerc'h Merenptah |
# Ramphodon

Ramphodon :
| Ramphodon naevius. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Phaethornithinae |
| Anv skiantel ||
| Ramphodon Lesson, 1830 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ramphodon a zo ur genad e rummatadur an evned, bet krouet e 1830 gant an naturour gall René Primevère Lesson (1794-1849).

## Spesadoù

N'eus nemet ur spesad evned-kelien er genad-mañ : Ramphodon naevius.

## Notennoù ha daveennoù

* ↑ (en) Roadennoù IOC World Bird List diwar-benn Trochilidae/Ramphodon (lennet e-barzh d'an 12 a viz Mae 2022).